Na temelju članka 75. stavka 3. Zakona o sportu („Narodne novine“ broj 141/22), članka 5. Odluke o financiranju javnih potreba u sportu na području Općine Vrpolje („Službeni glasnik Općine Vrpolje“ broj 11/23) i članka 31. Statuta Općine Vrpolje („Službeni vjesnik Brodsko-posavske-županije“ broj 13/22 i 37/22 i „Službeni glasnik Općine Vrpolje“ broj 10/23, 13/25), Općinsko vijeće Općine Vrpolje na svojoj      sjednici održanoj           godine donijelo je
ODLUKU 
o I. izmjeni Programa javnih potreba u sportu na području 
Općine Vrpolje za 2026. godinu
Članak 1.
Ovom Odlukom o I. izmjeni Programa javnih potreba u sportu na području Općine Vrpolje mijenja se Program javnih potreba u sportu na području Općine Vrpolje za 2026. godinu („Službeni glasnik Općine Vrpolje“ broj 13/25) (u daljnjem tekstu: Program).
Članak 2.
Članak 3. mijenja se i glasi:
„U Proračunu Općine Vrpolje za 2026. godinu osigurana su financijska sredstva za Program javnih potreba u sportu na području Općine Vrpolje u ukupnom iznosu od 549.000,00 eura za financiranje djelatnosti, aktivnosti, programa i projekata iz članka 2. ovoga Programa.“
Članak 3.
Članak 4. mijenja se i glasi:
„Financijska sredstva u ukupnom iznosu od 549.000,00 eura raspoređuju se na sljedeći način:
Za financiranje sportske djelatnosti, aktivnosti, programe i korištenje sportskih građevina za sportske klubove i udruge u iznosu od 36.000,00 eura temeljem provedenog javnog natječaja za financiranje javnih potreba u sportu sukladno Odluci o financiranju javnih potreba u sportu na području Općine Vrpolje.
Za kapitalne donacije za nabavu uređaja, strojeva i opreme u iznosu 5.000,00 eura.
Za izgradnju, dogradnju, rekonstrukciju, energetsku obnovu, projektnu dokumentaciju i održavanje sportskih građevina na području Općine Vrpolje u iznosu od 508.000,00 eura koje aktivnosti će se provoditi sukladno Planu nabave Općine Vrpolje za 2026. godinu.“

                                                                   Članak 4.
Ostale odredbe Programa javnih potreba u sportu na području Općine Vrpolje za 2026. godinu ostaju neizmijenjene.
Članak 5.
Ovaj Program stupa na snagu osmog dana od dana objave u „Službenom glasniku Općine Vrpolje“, a primjenjuje se od 1. siječnja 2026. godine.

